Barrington Pheloung

Barrington Somers Pheloung (født 10. mai 1954 i Manly ved Sydney i Australia, død 31. juli 2019) var en australsk komponist som var bosatt i England. Han er en av de mest profilerte TV- og filmkomponister i Storbritannia, kjent for sitt brede spekter av kompositoriske sjangere.

Han er kjent for temaet og scenemusikken til TV-serien Inspektør Morse, som han ble nominert til «Best Original TV Music» for på British Academy Television Awards i 1991, og for sin musikk til TV-serien Lewis. Han komponerte også sanger for diverse danseselskaper, slik som London Contemporary Dance Theatre, og for forskjellige arrangementer, herunder åpningen av Millenniumdomen.

Hans filmarbeid inkluderer Hilary and Jackie, en film basert på livet til cellisten Jacqueline du Pré, som han ble nominert til «Anthony Asquith Award for Film Music» for på den 52. British Academy Film Awards. Andre arbeider omfatter A Previous Engagement, The Little Fugitive, Shopgirl, Twin Dragons, Shopping og The Mangler. Han laget også musikken til Revolution Softwares eventyrspill In Cold Blood og de to første Broken Sword.

Pheloung øvrige arbeid inkluderer musikk til Operahuset i Sydneys 20-årsjubileum og han bidro til musikken til filmen Truly, Madly, Deeply. Han komponerte scenemusikk til den første sesongen av TV-serien Boon.

Referanser

Eksterne lenker   
 
 
 
 

Australske komponister
Filmmusikkomponister
Personer fra Manly